עיריית הרצליה

עיריית הרצליה היא גוף השלטון המקומי, במעמד של עירייה, האחראי לניהולה השוטף של העיר הרצליה. ככל רשות מקומית, עוסקת עיריית הרצליה בעניינים מוניציפליים מסוג הסדרת שירותי חינוך, תרבות, רווחה, תשתיות, ניקיון, תברואה וכדומה.

הרצליה הוכרזה כעיר באפריל 1960. קודם לכן היה היישוב מועצה מקומית.

ראש העיר הנוכחי של הרצליה הוא יריב פישר.

== מבנה פוליטי ==
=== מועצת העיר ===
סמל העיר הרצליה
מועצת העיר הרצליה מונה כיום 21 חברות וחברים (כולל ראש העירייה), שנבחרו בבחירות האחרונות לרשויות המקומיות. בדומה לכנסת במישור הלאומי, מועצת העיר היא פרלמנט מקומי המורכב מחברי הרשימות השונות שהתמודדו בבחירות. כך גם יש סיעות שחברו לפעול כקואליציה, ומולן סיעות אופוזיציה.

המועצה אחראית על ניהול העיר בתחומים שונים כגון: קביעת התקציב העירוני, חקיקת חוקי עזר, מתן היתרים שונים, פיתוח העיר וכדומה.

מועצת העיר שואבת את כוחה מ'פקודת העיריות', ומחויבת בדיווח לשר הפנים. ב'פקודת העיריות' אפשר למצוא פירוט באשר לתחומי הסמכות של המועצה וועדותיה השונות.

{| class="wikitable"
! colspan="3" |הרכב מועצת העיר הרצליה 
|-
!סיעה
!מושבים
!חברים
|-
! colspan="3" |קואליציה (12)
|-
|חזון וניסיון
|4
|משה פדלון, איה פרישקולניק, עפרה בל, איתי צור
|-
|מרצ - התנועה הירוקה
|3
|עופר לוי, דניאל אייזנברג, דרור בן עמי
|-
|100% הרצליה
|1
|ירון עולמי
|-
|גשר
|1
|אלעד צדיקוב
|-
|דרך החינוך
|1
|אורן אוריאלי
|-
|דרך חדשה
|1
|דנה אורן-ינאי
|-
|ש"ס
|1
|משה ועקנין
|-
! colspan="3" |אופוזיציה (7)
|-
|קהילה צעירים וסביבה נטו
|3
|יונתן יוסף יעקובוביץ, דורון דבי, פזית בכר
|-
|החופש לבחור
|1
|אייל פביאן
|-
|יש עתיד
|2
|גלילה יבין, יריב פישר
|-
|הליכוד
|1
|יוסי קוממי
|}

=== ראש העירייה ===
בראש המבנה הפוליטי של עיריית הרצליה עומד ראש העירייה, הנבחר אחת לחמש שנים בבחירות אישיות. במקביל לבחירת ראש העירייה, נבחרים בפתק הצבעה נוסף ובמעטפה נפרדת חברי מועצת העיר, המתמודדים ברשימות שונות שאינן בהכרח מקבילות לרשימות המתמודדות בפוליטיקה הלאומית. ראש העירייה, בדומה לראש ממשלה, נזקק לתמיכת רוב של חברי המועצה שנבחרה, ועל כן ירכיב בדרך כלל קואליציה עירונית ליצירת רוב במועצת העיר, אשר יעניק לו גיבוי וחופש פעולה לניהול ענייני העיר. בכירי רשימות הקואליציה מתמנים על פי רוב לסגניו, אוחזים בתיקים נושאיים שונים של אחריות לניהול ענייני העיר, ומהווים יחד עם ראש העירייה את "הנהלת העירייה" – היא ה"קבינט" המוניציפלי. יתר חברי המועצה שאינם חברי הנהלה, פועלים בוועדות השונות, המורכבות מאנשי רשימות שונות מן הקואליציה והאופוזיציה.

{| class="wikitable"
|+ראשי עיריית הרצליה לדורותיהם
|-
!מס' !!שם !!תקופת כהונה !! הערה
|-
|1 || פסח יפהר || 1959–1966 || החל את כהונתו כראש המועצה המקומית
|-
|2 || נתן רוזנטל || 1966–1967 ||
|-
|3 || משולם לנגרמן || 1967–1969 || ראש ועדה קרואה
|-
|4 || יוסף נבו || 1969–1983 ||
|-
|5 || אלי לנדאו || 1983–1998 ||
|-
|6 || יעל גרמן || 1998–2013 ||
|-
|7 || יהונתן יסעור || 2013 ||
|-
|8 || משה פדלון || 2013–2024
|
|-
|9
|יריב פישר
|2024-
|
|}

== יחידות העירייה ==
* לשכת ראש העירייה
* לשכות סגני ראש העיר
* לשכת הדוברות
* אגף ביטחון, פיקוח וסדר ציבורי
* אגף שפ"ע – שיפור פני העיר
* אגף שירות, ארגון ומינהל
* אגף החינוך
* אגף הספורט
* אגף תב"ל – תחזוקה, בטיחות ולוגיסטיקה
* אגף משאבי אנוש
* אגף תרבות, נוער וקהילה
* האגף לשירותים חברתיים
* המחלקה לתכנון רב שנתי (אסטרטגי)
* המנהל הכספי
* מינהל הנדסה
* מינהלת אזור התעסוקה
* היחידה לאיכות הסביבה
* בית המשפט לעניינים מקומיים

== חברות עירוניות ==
* מי הרצליה בע"מ- תאגיד המים והביוב העירוני 
* החברה העירונית לפיתוח תיירות בהרצליה בע"מ – אחראית על קידום ופיתוח תחום התיירות, החופים, והאטרקציות העירוניות ביניהם – המרינה, חופי הרחצה, המלונות, ואתרי מורשת בעיר.
* החברה לפיתוח הרצליה – הזרוע הביצועית של העירייה, נוסדה ב-1994 מטרות החברה הן ליזום, לקיים, להפעיל, לפתח, לתכנן, להקים, לבנות, לייעץ ולעודד הקמתם, תכנונם, בנייתם ופיתוחם של פרויקטים לקידומה, רווחתה ופיתוחה של העיר הרצליה, עיריית הרצליה, תושבי העיר, המשקיעים והעוסקים בהרצליה.

==בניין העירייה==
במשך שנים רבות שכנה העירייה בבניין ברחוב הנדיב פינת רחוב סוקולוב, בבניין ששימש קודם לכן את בית הספר העממי הראשון בעיר. מחמת חוסר מקום היו לעירייה משרדים במקומות נוספים בעיר. בשנות ה-90 של המאה ה-20 החלה בנייתו של בניין חדש לעירייה, במסגרת בנייתו של מתחם "שער העיר" בשדרות בן-גוריון. במשך שנים רבים התעכבה השלמת הבנייה, ורק בשנת 2017 עברה העירייה למשכנה החדש. מול הבניין החדש יש רחבה גדולה, המשמשת מפעם לפעם לאירועים.

== קישורים חיצוניים ==
* 

== הערות שוליים ==

קטגוריה:הרצליה
הרצליה